અલથાણ વી.આઇ.પી. રોડ ઉપર શગુન વિલામાં રહેતી અને શેર બજારની ઓફિસમાં નોકરી કરતી ૩૮ વર્ષીય રચના મોદીની ગત ૩૧મીએ રાત્રે અઢી વાગ્યાના અરસામાં હત્યા કરાયેલી લાશ મળી આવી હતી. રાજસ્થાનના ઝાલાવડ જિલ્લાના મંડાવર ઘાટીમાં રચના મોદીની ગળું કપાયેલી હાલતમાં લાશ મળ્યા બાદ રાજસ્થાન પોલીસે સુરતમાં તેની માતા મીતાબેન મોદીને જાણ કરી તેમણે રચના ૩૦મીએ સવારે ૧૧ વાગ્યે હોન્ડા સીટી કાર(જીજે-૦૫-સીપી-૧૮૭)માં ૫૧ વર્ષીય જ્યોતિષ ગુરુ કનુમહારાજ ઉર્ફે ક્રિષ્ણકાંત રાવલ સાથે ઉત્તર પ્રદેશના મકનપુરમાં મદારશાની દરગાહ જવા નીકળી હોવાનું જણાવ્યું હતું. હત્યાથી બે કિમી દૂર રચનાની અકસ્માતગ્રસ્ત કાર પણ મળી આવી હતી.